Jan Thomas Lauritzen

Jan Thomas Lauritzen (født 6. februar 1974 i Sarpsborg) er en norsk håndballtrener og tidligere håndballspiller som senest spilte for Halden Topphåndball.

Lauritzen startet å spille håndball i 1984 i Sarpsborg IL. I 1993 gikk han til Urædd og i 1995 videre til Viking Håndball der han ble seriemester og to ganger cupmester. I 2002 gikk han til tysk håndball, først til TUSEM Essen, i 2004 til TuS Nettelstedt-Lübbecke og i 2005 til SG Flensburg-Handewitt. Fra 2007 til 2009 spilte han for  Bjerringbro-Silkeborg i Danmark. Etter etter sju års spill i utlandet vendte han hjem til Norge og Tistedalens Turn & Idrettsforening i 1. divisjon i 2009.TTIF Håndball  Tistedalens håndballsatsing på seniornivå ble overført til den nye håndballklubben Halden Topphåndball i 2011. 

Lauritzen debuterte på det norske landslaget 25. juni 1993 mot Polen. Han har spilt 254 landskamper og skåret 557 mål.Norges Håndballforbund Han er nummer tre på listen over flest spilte landskamper  på Norges herrelandslag i håndball. Bjarte Myrhol (263 kamper) og Steinar Ege (262) har flere.

Lauritzen la opp i 2014.

25. mai 2016 ble Jan Thomas Lauritzen presentert som ny hovedtrener for Halden Håndballklubbs eliteserielag for damer.

 Referanser 

 Eksterne lenker 

 Profil på handball.no

Kategori:Norske håndballspillere
Kategori:Norske håndballtrenere
Kategori:Personer fra Sarpsborg kommune
Kategori:Håndballspillere for SG Flensburg-Handewitt